open-index/open-wikipedia-markdown huggingface dataset:
Setuer

**Setuer** eller **setukesere** (est. *setud* eller *setukesed*) er en finsk-ugrisk gruppe av estisktalende innbyggere i landskapet Petserimaa, som i dag er delt mellom sørøstlige Estland og Russland. I motsetning til sine protestantiske estiske naboer, er setuene gresk-ortodokse.

Petseri (ru. Petsjory) var setuenes hovedstad, og her finnes det fremdeles en bondebefolkning som regner seg finske i avstamming. De snakker en spesiell estisk dialekt, som enkelte også anser for å være et selvstendig språk, på lik linje med estisk. Setuene er dessuten kjent for sine rike sangtradisjoner, blant annet den såkalte ''seto leelo''. De gjør seg også bemerket med sine prektige folkedrakter, og for sitt avansert håndverk rundt utførelsen av smykker.

## Litteratur
* K. Eichenbaum & K. Pajusalu: *Setode ja võrokeste keelehoiakutest ja identiteedist*. – Keel ja Kirjandus nr 7, lk. 483-489. 2001.
* K. Eller: *Võro-Seto language*. Võro Instituut'. Võro 1999.
* Antti Koiranen (utg): Veera Pähnapuu, Setukeste rahvalaule, Setukaisten kansanlauluja. Setu Folk Songs: Setuskie narodnye pesni. [Samlet av Vaike Sarv. 59 pp.Tampere 1995.
* Kalle Lõuna: Petserimaa. Petserimaa integreerimine Eesti vabariiki 1920-1940. 174 pp. Tallinn 2003.

## Eksterne lenker
* 
* Interpellasjon 3. mars 1993/94:104 av Peeter Luksep (m) til utenriksministeren (i Svenska Riksdagen) om den setukesiska folkegruppens situasjonen.
Liste over medlemmer av Red Hot Chili Peppers

Følgende er en kronologisk liste over de forskjellige **sammensetningene** av den amerikanske rockegruppa **[[Red Hot Chili Peppers]]**. Red Hot Chili Peppers (opprinnelig «Tony Flow and the Miraculous Masters of Mayhem») ble dannet i Los Angeles i California i 1983 av flere elever ved Fairfax High School og ga ut sitt første album i 1984. Bandets første suksess var albumet *[[Mother's Milk]]*, som ble gitt ut i 1989. *[[Blood Sugar Sex Magik]]* ble lansert to år senere. For «Give It Away», en sang på albumet, fikk bandet sin første Grammy-pris. I 1999 lanserte bandet *[[Californication (album)|Californication]]*, som med over 15 millioner solgte eksemplarer verden over er deres største suksess til nå. Flea er det eneste medlemmet som har vært med siden starten, siden Anthony Kiedis forlot bandet for en periode i 1986.

## Referanser
Campynemataceae

* Campynema 
* Campynemanthe 

**Campynemataceae** er en omstridt, men sannsynlig plantefamilie i ordenen Liliales. Familien omfatter to slekter. Dens 3 arter vokser på Tasmania og Ny-Caledonia.

## Eksterne lenker
* 
* Campynemataceae , beskrevet i: L. Watson og M.J. Dallwitz (1992–): *The families of flowering plants*.
Corsiaceae

* *[[Corsia]]*
* *[[Corsiopsis]]*
* *[[Arachnitis]]*

**Corsiaceae** er en plantefamilie i ordenen Liliales. Familien omfatter tre slekter. Dens om lag 25 arter vokser i Australia, Ny-Guinea, Salomonøyene og Chile.

## Eksterne lenker
* 
* Corsiaceae, beskrevet i: L. Watson og M.J. Dallwitz (1992–): *The families of flowering plants*.
Type 3 maskingevær

**Type 3 maskingevær** (**三年式重機関銃 – San-nen-shiki juu-kikanjuu?**) er en japansk, tungt maskingevær.

Våpenet er basert på den franske Hotchkiss M1914, og ble brukt med trefot som også kunne brukes mot fly. Egne sikter for beskytning av fly ble levert til våpenet, i tillegg til standardsiktene. Våpenet var i bruk som standard, tungt maskingevær frem til 1932, da Type 92 maskingevær overtok.

## Se også
*Liste over maskingeværer
Saue kommune

**Saue kommune** er en landkommune i Harju fylke i Estland. Kommunen har cirka 22&nbsp;050 innbyggere (2019) og et areal på 628&nbsp;km². Kommunens administrasjonssenter ligger i Laagri.

Saue kommune ble utvidet den 24. oktober 2017 gjennom en sammenslåing av de tidligere kommunene Saue, Kernu og Nissi.

## Referanser


## Eksterne lenker
*
Smilacaceae

* *[[Smilax]]*

**Smilacaceae** er en plantefamilie i liljeordenen. 

De fleste artene er klatreplanter, men noen har opprett vekst. De kan være urter, eller ha forvedet stengel. De har som regel en kort, tykk jordstengel. Noen har torner på stammen og greinene. Bladene har stilk og sitter spredt. Det er tre–ni hovednerver som er forbundet med sidenerver til et rutenett, noe som er svært uvanlig blant enfrøbladete planter. Det er ofte to slyngtråder ved basis av hvert blad.

Plantene er særbu med egne hann- og hunnplanter. Blomsterstanden sitter i bladhjørnene og er en kvast, klase eller skjerm. Blomstene er små med seks kronblader. Hannblomstene har som regel seks pollenbærere. Hunnblomstene har oftest seks sterile pollenbærere (staminodier), tre arr og en tredelt fruktknute. Frukten er et bær med ett–seks frø.

Slekta *[[Smilax]]* med omtrent 210 arter er utbredt i alle tropiske og subtropiske strøk unntatt de tørreste ørkenene. Noen arter finnes i kaldere områder som Canada og Ussuriland. 13 arter i Sørøst-Asia blir ofte skilt ut i slekta *Heterosmilax*. Hvis en ser bort fra blomstene, er *Heterosmilax* og *Smilax* svært like, og molekylærgenetiske studier viser at *Heterosmilax* hører til midt i stamtreet til *Smilax*. APWEbsite og *Plants of the World Online* anerkjenner ikke *Heterosmilax*, men den regnes som gyldig i for eksempel *Flora of China*.

Artene i Smilacaceae ble tidligere regnet til den store liljefamilien (Liliaceae). I Cronquist-systemet omfattet Smilacaceae mange slekter som nå er flyttet til andre familier i Liliales og Asparagales.

## Referanser


## Eksterne lenker
*
Hotchkiss M1914

**Hotchkiss M1914** er et tungt maskingevær fra Frankrike.

Det ble approbert av den franske hæren under første verdenskrig. Den ble produsert av Hotchkiss et Cie, som ble etablert i på 1860-tallet av amerikaneren Benjamin B. Hotchkiss. Mekanismen i våpenet, som ble designet i 1895, er grunnlaget for de fleste gassopererte maskingeværdesign i moderne våpen. M1914 er den siste av en serie med nesten identiske Hotchkiss-design, M1897, M1900 og M1908. Den norske Hotchkiss mitraljøse M1898 er en lisensiert versjon av M1897. M1914 ble standard tungt maskingevær i Frankrikes hær sent i 1917. Innen ett år var 47 000 eksemplarer levert til hæren. Våpenet er et solid og funksjonsikkert våpen, og var i fransk tjeneste frem til tidlig 1940-tallet.

Hotchkiss maskingevær ble brukt blant annet i Japan, Mexico, Spania, Norge, Belgia, USA og Polen.


File:Hotchkiss M1900-1.jpg|
File:Hotchkiss M1900-2.jpg|


## Se også
* Liste over maskingeværer

## Eksterne lenker
*
Swords

**Swords** (irsk: *Sord Cholm Cille*) er en middels stor forstad til Dublin, omtrent 10 km nord for sentrum av hovedstaden, og administrasjonssentrum i grevskapet Fingal i Irland. Byen ligger i provinsen Leinster nær østkysten av Irland, like nord for Dublin lufthavn. Fingal ble lagt inn i grevskapet Dublin i 1210 til det igjen ble delt i tre i 1994, slik at Fingal gjenoppsto som adskilt grevskap. Da Fingals rådhus i Swords ble ferdig i 2001 ble byen administrasjonssentrum. 

Byen ble etter sigende grunnlagt en gang rundt 560. Swords ligger ved elven Ward, og har Swords Castle, en restaurert festning fra middelalderen, bygget for erkebiskopen av Dublin tidlig på 1200-tallet. Den har en påstått hellig brønn som den har fått navnet sitt fra, et rundtårn og et normannisk tårn. Fasilitetene i området omfatter kjøpesenteret Pavilions, et av de største i Dublin-regionen, en rekke samfunnskontorer, noen lett industri, hovedlagringsanlegget og arkivet til National Museum of Ireland og flere parker. I nærheten av Dublin lufthavn er det store areal har avsondret byen fra Dublin, men det har også vært årsak til stor utbygging de siste årene.

## Historie
Byen ble grunnlagt i 560 av Saint Colmcille (521-567). Sagnet sier at helgenen velsignet en lokal kilde og ga byen navnet *Sord* som betyr «ren» eller «klar». Likevel betyr *An Sord* «vannkilden», som kan tyde på at det har vært en større, felles vannkilde på stedet.

## Befolkning
Byen har opplevet en betydelig befolkningsvekst de siste 25 årene. Nybygde boligfelter har mange innflyttere fra de nordlige delene av Dublin som Coolock, Santry, Ballymun og Artane. Nord for byen er det store områder der veinett og annen infrastruktur bygges ut, så det forventes stor befolkningsøkning de neste 20 årene.

I 2003 og 2004 fikk byen den tvilsomme utnevnelsen som Irlands mest møkkete by, men har med tilfredshet mistet tittelen siden.

## Transport
Swords betjenes av flere bussruter, og flere av dem går til sentrum av Dublin. Den nye trikken, Dublin Metro går til flyplassen, gjennom sentrum til St.Stephens Green.

## Sentrumsfunksjoner
Swords har flere banker, butikker, puber, et stort kjøpesenter og andre forretninger.

## Historiske bygninger
Festningen Swords Castle er under opprusting til å bli en turistattraksjon og et attraktivt sted for fritidsaktiviteter. Etter slaget i Clontarf ble liket av Brian Boru fraktet til festningen i Swords, men nyere forskning antyder at bestemmelsesstedet var klosteret Swords Abbey.

## Industri
I Swords er det store fabrikker tilhørende kjemikonsernet Opec og det farmasøytiske firmaet Bristol Myers Squibb. Sør i byen ligger et handelssenter, *Airside Retail and Business Park* med mange forretningsdrivende. Øst for byen ved hovedveien mot Belfast ligger et stort industriområde, *Seatown Industrial Estate*.

## Bilder

Swords 1898.jpg|Hovedgata i 1898.
Main Street Swords.jpg|Hovedgata i Swords i 2007.
Fingal County Hall.jpg|Fingals rådhus.
ThePlazaSwords.jpg|Plaza i Swords.


## Referanser


## Eksterne lenker
* 
* Lokal hjemmeside.
* Katalog over firmaer i Swords.
Saue

**Saue** er en bykommune i Harju fylke i Estland. Kommunen har cirka 5&nbsp;200 innbyggere og et areal på 3,5&nbsp;km². Saue ligger cirka 18 kilometer sørvest for Tallinn. Saue betjenes av den baltiske jernbane.

## Referanser


## Eksterne lenker
*
Ingefærordenen

**Ingefærplanter** - Zingiberales - er en orden av blomsterplanter. Den er en del av kladen Commelinidae.

Gruppen består av 7 familier av enfrøbladete planter. De omfatter mange kjente matplanter og krydder, blant annet banan, ingefær, kardemomme, gurkemeie, galangal og myoga.

## Familier
De 7 familiene i denne ordenen omfatter:
* Cannaceae (Cannaceae) – 1 slekt, 55 arter
* Costaceae (Costaceae) – 7 slekter, 100 arter
* Heliconiaceae (Heliconiaceae) – 1 slekt, 100-200 arter
* Lowiaceae (Lowiaceae) - 1 slekt, 15 arter
* pilrotfamilien (Marantaceae) – 31 slekter, 550 arter
* bananfamilien (Musaceae) – 3 slekter, 42 arter
* Strelitziaceae (Strelitziaceae) – 3 slekter, 7 arter
* ingefærfamilien (Zingiberaceae) – 45 arter, 700 slekter

## Eksterne lenker
*
Rhipogonaceae

* Rhipogonum

**Rhipogonaceae** (eller *Ripogonaceae*) er en bredt anerkjent plantefamilie i ordenen Liliales. Familien omfatter bare én slekt – ***Rhipogonum*** (eller *Ripogonum*). Dens 6 arter vokser i det østlige Australia og Ny-Guinea, samt på New Zealand.

## Eksterne lenker
* 
* Ripogonaceae , beskrevet i: L. Watson og M.J. Dallwitz (1992–): *The families of flowering plants*.
Knusk

**Knusk** er et medium en kan bruke, når en skal lage ild. En kan da bruke tørt sammenbuntet gress, lange smale høvelflis, knuskkjuke og mye annet. En legger da knusken like inntil der en prøver å lage ilden. Ilden kan lages ved en gnir pinner mot hverandre (friksjonsvarme), bruker flint og stål eller andre tennkilder.

Knuskkjuke ble tidligere aktivt høstet, kokt i vann og tørket. Denne tresoppen, som en oftest finner på bjørk og bøk, ble tidligere aktivt høstet og tilberedt til å brukes som knusk. Derfor har knuskkjuke sitt navn. Det engelske navnet på knusk er «tinder».
Mjelde

**Mjelde** kan vise til:

## Steder
*Mjelde (Tromsø) – ei bygd i Tromsø kommune i Troms
*Mjelde (Steigen) – ei grend i Steigen kommune i Nordland
*Mjelde (Bodø) – ei bygd i Bodø kommune i Nordland
*Mjelde (Lærdal) – et sted i Lærdal kommune i Sogn og Fjordane
*Mjelde (eller Mjelda) – navn på tre gårder (Nedre Mjelde, Midtre Mjelde og Øvre Mjelde) i Mjeldadalen i Osterøy kommune i Hordaland

## Personer
*Erik Mjelde – en norsk fotballspiller
*Maren Mjelde – en norsk fotballspiller
*Mons Mjelde (Mons Olaisson Mjelde) – en norsk skøyteløper
*Mons Ivar Mjelde – en norsk fotballspiller og -trener
*Mons-Ivar Mjelde - en norsk politiker
*Mons Monsen Mjelde – en norsk redaktør – bror av Ole Monsen Mjelde
*Ole Monsen Mjelde – en norsk politiker – bror av Mons Monsen Mjelde
*Totto Mjelde (Tor-Otto Mjelde) – en norsk radioprogamleder 

## Annet
* Mjelde kirke  – ei tidligere kirke i Osterøy kommune i Hordaland
* Mjelde kapell – et kapell i Tromsø kommune i Troms

## Se også
*Liste over norske etternavn på M
Costaceae

**Costaceae** er en plantefamilie i ordenen Zingiberales. Den omfatter 7 slekter med om lag 100 arter. Artene er ofte svært fargerike og prydelige, ofte med røde blomster.

## Eksterne lenker
* 
* Costaceae – beskrivelse i: L. Watson & M.J. Dallwitz (1992–), *The families of flowering plants*.
* Costaceae – beskrivelse i: Stevens, P. F. (2001–),  ''Angiosperm Phylogeny Website''.
Maardu

**Maardu** er en bykommune i Harju fylke i Estland. Kommunen har cirka 15&nbsp;000 innbyggere (2018) og et areal på 22,6&nbsp;km². Maardu ligger ved Finskebukta og fikk bystatus i 1980, den er en del av storbyområdet  Tallinn.

Kommunen ligger som en forstad mellom hovedstaden og havnebyen Muuga. I denne kommunen ligger Iru kraftverk som er et gasskraftverk og Estlands fjerde kraftigste kraftverk målt etter installert kapasitet.

## Referanser


## Eksterne lenker
*
Myrland

**Myrland** kan vise til:

## Steder

*Myrland i Hol kommune
*Myrland (Hadsel) i Hadsel kommune
*Myrland i Tromsø kommune
*Myrland (Flakstad) i Flakstad kommune
*Myrland i Ålesund kommune
*Myrland i Sør-Fron kommune

## Personer
*K.M. Myrland, Knut Magne Myrland, norsk artist
*Anders Myrland, norsk skiløper

## Se også
* Liste over norske etternavn på M
* Myrlandsfjorden

## Eksterne lenker
* www.myrland.info
Petserimaa

**Petserimaa** eller **Petseri maakond** var tidligere fylke i Estland, opprettet i 1920.

Fra 1945 har størstedelen av fylket vært administrert som en del av Pskov oblast, først av Russiske SFSR og siden 1991 av Russland.

## Historie
Setukeserne, er et finsk folkeslag, som er i slekt med esterne. De regner hele det historiske fylket *Petserimaa* som sitt hjemland. De russiske innbyggerne i *Petserimaa* var hovedsakelig de eldre, som snakket en mellomting mellom russisk og belarusisk. På midten av 1400-tallet, ble et av de viktigste russiskortodokse klosterene, Pskovo-Petsjerskijklosteret grunnlagt i området.

I det siste krigsåret av første verdenskrig, fra februar til desember 1918, ble hovedstaden i fylket, Petsjory, okkupert av tyske styrker. Byen ble deretter, som en del av den estiske selvstendighetskrigen, overtatt av estiske styrkene den 29. mars 1919. Gjennom Tartu-traktaten fikk deretter Estland hovedstaden og de omkringliggende områder, det vil si Setumaa. Petsjory fikk da navnet Petseri, mens områdene rundt ble kalt *Petserimaa* eller *Petseri maakond*.

Under andre verdenskrig var *Petserimaa* okkupert av den tyske hæren mellom august 1941 og 11. august 1944, og deretter av sovjetiske styrker under deres fremstøt mot Tyskland. Sovjetunionen annekterte *Petserimaa* til Russiske SFSR i 1944. I 1991, etter at Sovjetunionen gikk i oppløsning, fremmet Estland et krav om få området tilbake, slik det ble hevdet i Tartu-traktaten. Estland oppga kravet i november 1995.

Estland har underskrevet den estisk-russiske grensetraktaten av 18. mai 2005. I innledningen står det at den tidligere traktaten om statsgrensen delvis blir opphevet, i sammenheng med paragraf 122 i den estiske grunnloven.

## Referanser


## Eksterne lenker
*
Bratlie

**Bratlie** kan vise til:

## Personer
*Jens Kristian Meinich Bratlie – tidligere norsk statsminister
*Sigurd Bratlie – norsk misjonær
*Gunnar Bratlie – norsk tegner
*Jorunn Marie Bratlie – norsk pianist
*Jens Harald Bratlie – norsk pianist
*Holger N. Bratlie – norsk arkitekt

## Se også
*Liste over norske etternavn
*Bratli
*Bratteli
*Brattli
*Brattlie
Tadsjikistans riksvåpen

**Tadsjikistans riksvåpen** ble antatt 28. desember 1993. Våpenet er et sirkulært emblem, med en gyllen krone og syv gylne stjerner som sentralmotiv. Kronen er et symbol på grunnprinsippene i zoroastrisme. De syv stjernene står for Den hellige ånd og de seks skytsåndene for kveg, for ild, for metall, for jord, for vann, og for planter. Kronen viser også til det persiske ordet *taj* som betyr krone, hvorfra betegnelsen for tadsjikere er avledet. Krone peker i denne forbindlsen mot at Sentral-Asia er «verdens krone» med sine høye fjell.

Nederst i emblemet en oppslått gull bok og de snødekkede Pamir-fjellene med en oppstigende sol og solstråler. På hver side er emblemet omgitt av bomull- og hvete-aks. Omkring aksene er det et banner i nasjonalflaggets farger.

## Historisk utvikling
Det nåværende riksvåpenet er modifisert fra den tidligere tadsjikiske sovjetrepublikkens riksvåpen som var bruk til Sovjetunionens oppløsning i 1991. Sovjetrepublikkens våpen var inspirert av Sovjetunionens riksvåpen.

## Beskrivelse
Kronen i midten av emblemet er den samme som på det tadsjikiske flagget, og refererer til det persisk ordet *taj*, som betyr krone, hvorfra navnet på det tadsjikiske folket angivelig stammer, ifølge én tolkning. Basen av emblemet inneholder en representasjon av en bok og Pamir-fjellene. Emblemet er flankert av bomull på den ene siden og hvete på den andre, samt et banner av de nasjonale røde-hvite-grønne fargene til Tadsjikistan er omsluttet rundt bomull og hvete, der den røde fargen erstattes med til Sovjetunionens motto «arbeidere i alle land, foren dere!» skrevet på språkene russisk og tadsjikisk.

## Referanser


## Eksterne lenker
*
Nøkkeroseordenen

* Nøkkerosefamilien
* Cabombaceae
* Hydatellaceae

**Nymphaeales** er navnet på en orden av frøplanter med 3 familier.  

Plantene er stort sett akvatiske. Det er i alt 10 planteslekter i ordenen, med anslagsvis 100 arter.

Denne gruppen har vært usikker, og familiene som omfattes er tildels ganske forskjelligartede. I APG II-systemet fra 2003 anerkjennes ikke ordenen, men i stedet opererer man der med bare nøkkerosefamilien (Nymphaeceae), som da omfatter Cabombaceae. Senere har man funnet at også familien Hydatellaceae hører til her, noe som var ganske overraskende siden denne familien tidligere ble oppfattet som enfrøbladet og plassert i ordenen Poales. Men etter DNA-studier er familien nå plassert i nøkkerosegruppen:

Orden **Nymphaeales**
* Cabombaceae – 2 slekter, 7 arter
* Nøkkerosefamilien (Nymphaeaeceae) – 6 slekter, 75 arter
* Hydatellaceae – 2 slekter, 10-20 arter 
## Eksterne lenker
*
Ørland prestegjeld

**Ørland prestegjeld** var et prestegjeld tilhørende Fosen prosti. Det omfattet sogn i Ørland kommune i Sør-Trøndelag fylke, og hovedkirken var Ørland kirke.

Ørlands kirkesogn er nå en del av Ørland kirkelige fellesråd, og underlagt Fosen prosti i Nidaros bispedømme i Den norske kirke.

## Historikk

*Yrjar sókn* (norrønt) har sin opprinnelse fra kristningen av landet. Ørland prestegjeld går tilbake til førreformatorisk tid, da det var behov for å tilpasse den kirkelige inndelingen til folketallet og bosetningsmønsteret etter Svartedauden. Åfjord fikk egen prest i 1562, og i Reformatsen 1589 hadde *Ørelands Præstegjeld* derved to kirker og en prest. Sognepresten betjente Ørelands hovedkircke og annekset Nesz kircke. Ved åpent brev 31. januar 1633 ble det tillatt å oppføre Bjugn kirke, beliggende i hovedsognet.

Ørlandet prestegjeld dannet grunnlaget for Ørlandet formannskapsdistrikt, som ble opprettet i 1837.

Ved kgl.res. av 21. juli 1852 ble Nes kirkesogn sammen med Bjugn og Skjørn av hovedsognet utskilt som Bjugn prestegjeld. Samtidig ble det tillatt å bygge kirke på Værnes for Sør- og Vassbygda i Agdenes, og Værnes ble eget sogn, og ved kgl.res. av 17. mai 1897 ble sognenavnet endret til Agdenes. Ved kgl.res. av 4. april 1913 ble det tillatt å bygge Storfosna kirke til bruk for befolkningen på Storfosna og Kråkvåg. Ved kgl.res. av 30. juni 1967 ble Agdenes sogn, sammen med Lensvik sogn og Ingdalen fra Stadsbygd prestegjeld opprettet som et nytt Agdenes prestegjeld. Ørland prestegjeld ble ved kgl.res. av 25. juni 1971 overført fra Sør-Fosen til Nord-Fosen prosti, gjeldende fra 1. januar 1972.

Fra 2004 ble prestegjeldene som administrativ enhet faset ut av Den norske kirke, og fra 2012 gikk de også ut av lovverket.

## Menigheter
Da prestegjeldet ble avviklet omfattet det et sogn med to kirker: 
* Ørland
* Storfosna

## Referanser
Lowiaceae

* Orchidantha

**Lowiaceae** er en plantefamilie i ordenen Zingiberales. Den omfatter 10-15 arter i bare én planteslekt – *Orchidantha * – som vokser naturlig fra Kina via Filippinene og Sørøst-Asia til Borneo.

## Eksterne lenker
* 
* Lowiaceae – beskrivelse i: L. Watson & M.J. Dallwitz (1992–), *The families of flowering plants*.
Hydatellaceae

* (*[[Hydatella]]*)
* *[[Trithuria]]*

**Hydatellaceae** er en familie av blomsterplanter med 1-2 slekter og ca 10 arter. Plantene ble lenge ansett som enfrøbladete og i APG II-systemet plasseres familien i ordenen Poales. I det reviderte APG III-systemet ble familien flyttet til den basale gruppa Nymphaeales (en tradisjonelt tofrøbladet gruppe).

Artene i denne familien er svært små, akvatiske og i hovedsak ettårige planter. Familiens arter finnes i kyststrøk av Australia, sørlige deler av Nordøya på New Zealand og i østlige deler av India. Her finnes de i sumper, innsjøstrender og sesongmessige våte habitater. Plantenes blader er smale og en-nervete. Blomstene er enkjønna og plantene er enten særbu eller sambu. 

Familien har vært oppfattet til å inkludere to slekter *Hydatella* og *Trithuria*, men et studium fra 2008 slår disse slektene sammen til en, *Trithuria*. Denne studien fremmer også det synet at to av de tidligere anerkjente artene, *Hydatella dioica* og *Trithuria occidentalis* egentlig er henholdsvis hannplanter og hunnplanter av den samme arten. 

## Referanser




## Eksterne lenker
* 
* Hydatellaceae  – beskrivelse i: L. Watson & M.J. Dallwitz (1992–). *The families of flowering plants: descriptions, illustrations, identification, information retrieval*.
Cabombaceae

* *[[Brasenia]]*
* *[[Cabomba]]*

**Cabombaceae** er en familie av blomsterplanter med 2 slekter og 6 akvatiske arter. Disse plantene er nært beslekta med nøkkerosefamilien, og har vært inkludert i denne familien, som f.eks. i APG II-systemet, men APG III-systemet gjeninnfører dette som en egen familie.

Artene i denne familien er flerårige vannplanter, mange både med blader nede i vannet og flytende på overflata. Artene i slekta *[[Cabomba]]* er såkalt heterofylliske, dvs. at de har neddykka blader som er trådsmale og flytende blader som hele. Den ene arten i slekta *[[Brasenia]]* har bare hele, flytende blader. Blomstene er radiærsymmetriske med 3 begerblad og 3 kronblad, og blomsterfargen er hvite, gule eller fiolette. *Cabomba* har 3-6 pollenbærere, mens *Brasenia* har mange. Fruktemnet er oversittende flere frie fruktblad.

Familien har en vid utbredelse, og artene finnes i Nord-, Mellom- og Sør-Amerika, Afrika, Sør- og Øst-Asia og Australia. *Brasenia* var vanlig i Europa fram til forrige mellomistid (eem), men familien er nå borte fra verdensdelen.

## Slekter og arter
* **Cabombaceae** – 2 slekter, 6 arter 
** *[[Brasenia]]*
*** *[[Brasenia schreberi]]*
** *[[Cabomba]]*
*** *[[Cabomba aquatica]] *
*** *[[Cabomba caroliniana]] *
*** *[[Cabomba furcata]] *
*** *[[Cabomba haynesii]] *
*** *[[Cabomba palaeformis]] *

## Referanser




## Eksterne lenker
* 
* Cabombaceae  – beskrivelse i: L. Watson & M.J. Dallwitz (1992–). *The families of flowering plants: descriptions, illustrations, identification, information retrieval*.
Nordseter fjellkirke

**Nordseter fjellkirke** er en langkirke fra 1964 i Fåberg Østfjell, Innlandet fylke. Den er tegnet av arkitekt Erling Viksjø.

Byggverket er i bindingsverk og har 160 plasser.

Kirkens korvegg og alter er tegnet av kunstneren Odd Tandberg.

Kirken ble vigslet i 1964 av biskop Kristian Schjelderup til kirke for Nordseter. Kirken tilhører Nordre Ål sokn og er bygget på dugnad av menigheten og folk med tilknytning til Nordseter. Kirken er ikke inne i noe kommunalt eller statlig budsjett, men drives hovedsakelig av frivillige gaver og kirkeofringer.

## Referanser


## Kilder
* 

## Eksterne lenker
* 
* Nordseter fjellkirke på Nordseter Fjellparks nettsted
* Yr.no
Galleri Empati

**Galleri Empati** er et kunstgalleri i Opphaug i Ørland kommune i Trøndelag.

Galleriet, som ligger i landlige omgivelser, ble startet av maleren Harald Kirkbak i 1992, og har fra 1998 blitt drevet av Toril Grøtan Oksvold. Det har to utstillingsrom og foruten forskjellige utstillinger huser det også  faste utstillere som driver salg av blant annet billedkunst, grafikk, keramikk og glasskunst.

Galleriet har årlig rundt syv utstillinger, som kan være separatutstillinger, kollektivutstillinger eller utstillinger fokusert rundt et bestemt tema. Det blir også holdt ambulerende utstillinger ved Ørland Bluesfestival og i samarbeid med Brekstad kulturfestival.

## Eksterne lenker
* Galleri Empatis nettsted
Commelinider

* palmeordenen (Arecales)
* dagblomordenen (Commelinales)
* grasordenen (Poales)
* ingefærordenen (Zingiberales)

**Commelinider** er en er en stor delgruppe av de enfrøbladete plantene. I APG IV-systemet regnes de som en uformell klade med det engelske navnet *commelinids*.

Gruppen er den eneste navngitte kladen innenfor de enfrøbladete plantene, og resten av de enfrøbladete utgjør en parafyletisk gruppe. Commelinidene tilsvarer delvis underklassen Commelinidae  i Cronquist- og Takhajan-systemene.  Biokjemisk kjennetegnes gruppen ved at de produserer ferulinsyre. Bladene inneholder silisiumdioksid som en beskyttelse mot beitedyr.

Commelinidene er en godt definert gruppe i molekylærgenetiske studier. Slektskapsforholdene innenfor gruppen er omdiskutert, men de fleste mener at ingefærordenen (Zingiberales) og dagblomordenen&nbsp;(Commelinales) er søstergrupper. Plasseringen av familien Dasypogonaceae har vært svært usikker, men APG IV regner den til palmeordenen&nbsp;(Arecales). Kladogrammet nedenfor viser antatte slektskapsforhold innenfor commelinidene:

                         
## Referanser


## Litteratur
* 
* 
* 
* 

## Eksterne lenker
*
Dasypogonaceae

Se teksten

**Dasypogonaceae** er en familie av enfrøbladete planter som er plassert direkte under kladen som kalles Commelinidae. 

Dasypogonaceae er basale enfrøbladinger og består av busker eller palmeliknende vekster. De vokser i Australia og på Ny-Guinea og Ny-Caledonia, og omfatter 65-70 arter. 

Den største slekten i familien er *[[Lomandra]]* med om lag 50 arter, hvorav to av disse artene er representert på øyene Ny-Guinea og Ny-Caledonia.

## Slekter og arter
Slektene i denne familien, samt noen av artene, omfatter:
* *[[Acanthocarpus]]*
* *[[Baxteria]]*  – Australia
* *[[Calectasia]]*  – Australia
** *[[Calectasia browneana]]*
** *[[Calectasia cyanea]]*
** *[[Calectasia intermedia]]*
* *[[Chamaexeros]]* – Australia
* *[[Dasypogon]]*  – Australia
* *[[Kingia]]*  – Australia
** *[[Kingia australis]]*
* *[[Lomandra]]* – Australia, Ny-Guinea, Ny-Caledonia
** *[[Lomandra hystrix]]*
* *[[Romnalda]]* – Australia
* *[[Xerolirion]]* – Australia

## Eksterne lenker
* 
* Dasypogonaceae , Calectasiaceae  – beskrivelse i: L. Watson & M.J. Dallwitz (1992–), *The families of flowering plants*.
* MOBOT – beskrivelse av *Dasypogonaceae* på hjemmesiden til *Angiosperm Phylogeny Group* hos Missouuri Botanical Garden.
Mu isamaa on minu arm

**Mu isamaa on minu arm** («Mitt hjemland er min kjærlighet») er et estisk dikt av Lydia Koidula. Diktet fikk sin egen melodi, komponert av Aleksander Kunileid, til den første estiske korfestivalen i 1869.

«Mu isamaa on minu arm» ble en svært populær fedrelandssang i sovjettiden. I 1944 fikk sangen ny melodi, skrevet av Gustav Ernesaks. Siden 1947 har sangen alltid blitt sunget som avslutning på sangfestivalen. I sovjettiden ble «Mu isamaa on minu arm» nærmest regnet som en uoffisiell nasjonalsang.

## Mu isamaa on minu arm
:Mu isamaa on minu arm,
:kel südant annud ma.
:Sull' laulan ma, mu ülem õnn,
:mu õitsev Eestimaa!
:Su valu südames mul keeb,
:su õnn ja rõõm mind rõõmsaks teeb,
:mu isamaa, mu isamaa!

:Mu isamaa on minu arm,
:ei teda jäta ma,
:ja peaksin sada surma ma

:Mu isamaa on minu arm,
:ei teda jäta ma,
:ja peaksin sada surma ma
:see pärast surema!
:Kas laimab võõra kadedus,
:sa siiski elad südames,
:mu isamaa, mu isamaa!

:Mu isamaa on minu arm,
:ja tahan puhata,
:su rüppe heidan unele,
:mu püha Eestimaa!
:Su linnud und mull' laulavad,
:mu põrmust lilled õitsetad,
:mu isamaa, mu isamaa!

## Svensk tolking
:Mitt eget hemland är mig kärt,
:mitt hjärta hennes är.
:Dig sjunger jag av glädje stor,
:o Estland, blomma kär!
:Den sorg du känner rör min själ,
:din glädje får mig att må väl,
:mitt fosterland, mitt fosterland!

:Mitt eget hemland är mig kärt,
:min håg av trohet full.
:Jag skulle hundra gånger om
:dö blott för hennes skull!
:Om främlingar förtalar dig,
:bor du i hjärtat än hos mig,
:mitt fosterland, mitt fosterland!

:Mitt eget hemland är mig kärt,
:där vill jag vila ut,
:och i din famn jag möta skall,
:o Estland, livets slut!
:Mig fåglar sjunga skall till ro,
:och från mitt stoft skall blommor gro,
:mitt fosterland, mitt fosterland!

## Se også
* Mu isamaa, mu õnn ja rõõm
* Den syngende revolusjonen

## Referanser


## Eksterne lenker
* Framføring av sangen på den 24. sangfestivalen 2004
1. serierunde i Toppserien 2009

**1. serierunde i [[Toppserien 2009]]** startet den 13. april klokka 15:00. Som i fjor, kom det røde kortet allerede i første serierunde, denne gangen ett minutt tidligere enn i 2008. Det røde kortet var et resultat av to gule, og da det tredje gule kortet ble gitt til en Røa-spiller, betyr det at samtlige kort ble gitt til Røa. Det ble scoret relativt beskjedne 12 mål, som er et snitt på 2 mål per kamp.

   

## Fakta

### Tabell etter 1. runde

## Eksterne lenker
* Toppserien 2009: Terminliste og resultater  på altomfotball.no
Eivind Saga

**Eivind Saga** (født 5. mai 1985 i Kristiansand) er en norsk forretningsmann og tidligere politiker (H).

Saga begynte i 2011 som konsulent i McKinsey & Company. Fra 2013 til 2018 var han fondsforvalter, investeringssjef og direktør i Herkules Capital. Fra 2018 er han partner i Equip Capital.

Han har mastergrad i industriell økonomi (sivilingeniør) fra NTNU fra 2011. Han hadde et utvekslingsopphold ved Harvard University. Fra 2007 til 2008 var han studentrepresentant i NTNU-styret. Han var blant annet også medlem av Unge Høyres sentralstyret fra 2006 til 2010 og 1. nestleder fra 2008 til 2010. Han var Høyres 2. vararepresentant til Stortinget fra Vest-Agder i perioden 2009–2013.

## Referanser


## Eksterne lenker
* 
*
Svanholm begravelsesbyrå

**Svanholm & Vigdal Gravferd** er et begravelsesbyrå etablert i Trondheim i 1929.

## Historie
Prestesønnen Gunnar Svanholm var utdannet møbelsnekker. I 1929 ble møbel- og fiolinbyggingen utvidet med produksjon av likkister. Sammen med Johannes Skarstein startet ekteparet Svanholm dette året også et begravelsesbyrå. På slutten av 1960-tallet kjøpte Svanholm Begravelsesbyrå opp Heimdal Begravelsesbyrå. 

I nesten 80 år hadde byrået tilhold på Leütenhaven i Trondheim sentrum. I 2005 kjøpte firmaet den tidligere Strindens amtskole (nær Strinda kirke og Moholt kirkegård) og flyttet dit.

I 2020 begynte Svanholm gravferd bygging av et nytt bygg med seremonirom på Rosten som sto ferdig i 2021.

I 2021 fusjonerte Svanholm begravelsesbyrå og Vigdal begravelsesbyrå sammen til Svanholm & Vigdal gravferd.

Hovedkontoret er fortsatt i Brøsetvegen 145g, men de har også kontorer på Rosten, Melhus, Byåsen og Orkanger.

De har to seremonirom, Svanholm seremonirom (Brøsetvegen 145g) og Hedersalen (Vestre Rosten 67).

## Referanser


## Eksterne lenker
*
Velle Vellesen (musiker)

**Velle Vellesen** (født 22. mai 1871 på Lye i Time, død 21. desember 1959) var en norsk komponist og organist og sanginstruktør. Han komponerte blant annet kantater, korsanger, orgel- og pianostykker, trio for fiolin, cello og piano. Han var  sønn av lærebokforfatteren Jonas Vellesen. 
## Liv og virke
Velle Vellesen studerte på Musikkonservatoriet i Oslo 1887–1889 og siden i utlandet 1891–1892 og 1900–1901. Han fikk stilling som organist i Enebakk og var der fra 1891 til 1893. Deretter var han organist i Lillehammer fra 1894 til 1898, ved Kampen kirke i Oslo fra 1898 til 1920 og ved Gamle Aker kirke fra 1920 til 1941. Han var den første i Norge som oppførte store komposisjoner for orkester og orgel sammen med Nationatheatrets orkester og Leipziger Philharmonisches Orchester. I 1956 fikk han Kongens fortjenstmedalje i gull. Han var frimurer og medlem av Den norske Frimurerorden i likhet med en rekke andre norske organister, komponister og dirigenter som Ole Olsen, Johan Halvorsen, Eyvind Alnæs, Odd Grüner-Hegge, Arild Sandvold, Øyvin Fjeldstad, Leif Solberg, Ragnar Røgeberg og mange andre kjente norske musikerpersonligheter.

## Verker
* *Kantate til Lillehammerutstillingen* 1897
* *Den kongelige norske krigsskole March* 1900
* *Kantate ved Olav Kyrre frimurerlosjes 50-årsjubileum 1934
* *Murerkantate* for tenor og bass med obl. fiolin, orgel og piano, oppført 1937
* *Pianotrio*
* *Sang til solen'' for mannskor

## Referanser
Rikard Nilsson

**Carl Rickard Nilsson** (født 1983) er en svensk fotballtrener og tidligere fotballspiller som er hovedtrener for IK Oddevold. 

Han kan spille både venstre back og venstre kant. 

Han har tidligere spilt i klubbene FC Trollhättan, Vänersborgs IF, Bodens BK, Elfsborg og Lyn og Levanger Fotballklubb. 

I sin debutsesong i 2009 for Lyn startet han syv kamper i Tippeligaen og fikk fire innhopp. Før 2010-sesongen ble han lånt ut til Ljungskile SK og han fortsatte å spille der etter at han ble frigitt ved Lyn sin konkurs. I Lyn ble han hovedsakelig brukt på backplass etter at Shane Stefanutto ble solgt til North Queensland Fury  

Han spilte for  Levanger i perioden 2014-16, og i sin første sesong han bidro sterkt til det historiske opprykket til OBOS-ligaen. Han gjorde en  betydelig  innsats i Levanger disse årene, da han var trener for G19 og i tillegg jobbet med talentutvikling i klubben. 

## Referanser


## Eksterne lenker
* 
* Profil på lynfotball.net
Stanley Chinedu Ihugba

**Stanley Chinedu Ihugba** (født 19. november 1987) er en nigeriansk fotballspiller som spiller for Skjetten Sportsklubb. 

Han kom til Norge og Lyn FC før 2009 sesongen fra Heartland FC, den samme klubben som Paul Obiefule og John Obi Mikel tidigere hadde spilt i. I sin debutsesong for Fotballklubben Lyn spilte han tilnærmet fast med 21 kamper i Tippeligaen hvorav 16 var fra start. Da hadde Stanley en defensiv rolle som «ryddegutt» på midten, i kraft av sin aggressivitet og arbeidskapasitet, men fra 2010 viste Ihugba seg fra en indreløperposisjon at han at hadde flere strenger å spille på enn kun de defensive. Den skuddvillige midtbanespilleren fikk sitt første mål for Lyn den 9. mai 2010 mot Løv-Ham Fotball.

Etter at Lyn gikk konkurs sommeren 2010 ble Ihugba stående uten klubb, men han trente med Strømsgodset Toppfotball uten at dette førte til kontrakt med klubben. Sommeren 2011 fikk han kontrakt med Sarpsborg 08.

## Referanser

## Eksterne lenker
* 
* Profil på lynfotball.net
Georges Leroux

**Georges Leroux** (født 1907) var en fransk turner. Han representerte turnforeningen *Haguenau*. 

Han var med i et OL og et turn-VM. Hans beste resultat fra OL er 4.-plass i lagkonkurransen i 1928, der han deltok. Individuel fikk han der 2 sjetteplasser; i hopp og bøylehest. I VM-sammenheng har han én medalje; sølv i lagkonkurransen i 1930. Tsjekkoslovakia vant laggullet.  

På nasjonalt nivå ble han fransk mester tre år på rad fra 1931 til 1933. 

## Eksterne lenker
*
Gasteruptiidae

* *[[Gasteruption]]*
* Hyptiogastrinae

**Evaniidae** er en gruppe som hører til blant parasittvepsene og er en familie i ordenen vepser. Det er kjent rundt 500 arter fordelt på tre slekter, men det er trolig at det finnes 1500 – 2000 arter. Det er funnet 30 arter i Europa, alle i slekten *[[Gasteruption]]*, og vi har sannsynligvis ca. fem arter i Norge, men bare to er påvist.

## Utseende
Små til middelsstore, vanligvis mørke snylteveps. De hører til gruppen Evanioidea som kjennetegnes ved at bakkroppen (gaster) er festet høyt oppe på propodeum (som egentlig er første bakkroppsledd, men ser ut som en del av thorax). Antennene er lange og trådformede. Hodet er middelsstort og rundt og sitter på en tynn "hals". Munndelene er nokså forlengede, ideelle for å suge nektar fra blomster.
Bakbeina er lange og kraftige med kølleformede legger (tibiae). Hunnen har et langt eggleggingsrør som stikker ut bak bakkroppen.

## Levevis
De er parasitoider, som utvikler seg på ulike insekter og til slutt dreper disse før de forpupper seg. Gasteruptiidene snylter på solitære bier, gravevepser og andre vepser som har larvene sine i tunneler i bakken. Hunnene legger egg i larveceller der verten før har lagt et egg. Den bruker sitt lange eggleggingsrør til å nå ned til eggkammeret. Det er vanlig at parasittlarven spiser opp egget eller den nyklekte larven til verten, og deretter lever resten av larvetiden på matlageret som bien eller vepsen hadde lagret for sin egen larve. De voksne vepsene besøker gjerne blomster for å drikke nektar, trolig også for å spise pollen. Man finner dem særlig på blomster av skjermplanter (Apiaceae).

## Systematisk inndeling / nordiske arter

* ordenen vepser, (Hymenoptera)
** gruppen stilkvepser, Apocrita 
*** gruppen Evanioidea
**** familien Gasteruptiidae
***** underfamilien Gasteruptiinae
****** slekten *[[Gasteruption]]* – ca. 400 beskrevne arter, alle verdensdeler bortsett fra Polynesia
******* *[[Gasteruption assectator]]* (Linnaeus, 1758) – det meste av Europa, også Norge
******* *[[Gasteruption diversipes]]* (Abeille de Perrin, 1879) – funnet i Finland
******* *[[Gasteruption erythrostomum]]* (Dahlbom, 1831) – funnet i Sverige og Finland
******* *[[Gasteruption jaculator]]* (Linnaeus, 1758) – funnet i Sverige og Finland
******* *[[Gasteruption minutum]]* (Tournier, 1877) – funnet i Sverige
******* *[[Gasteruption opacum]]* (Tournier, 1877) – funnet i Norge
******* *[[Gasteruption pedemontanum]]* (Tournier, 1877) – funnet i Sverige og Finland
******* *[[Gasteruption subtile]]* (Thomson, 1883) – funnet i Sverige og Finland
******* *[[Gasteruption undulatum]]* (Abeille de Perrin, 1879) – funnet i Finland
***** underfamilien Hyptiogastrinae – 88 beskrevne arter, sør-kontinentene
****** slekten *[[Hyptiogaster]]* – bare i Australia
****** slekten *[[Pseudofoenus]]* – finnes på alle de sørlige kontinentene

## Referanser


## Kilder

* Tree of Life Gasteruptiidae
* Ottesen, P.S. (1993, revidert 1999) Norske insekter og deres artsantall. NINA utredning 55: 1-40. http://www.entomologi.no/norskeinsekter/NorskeInsektfamilier/index.htm

## Eksterne lenker
*
Velle Vellesen (pedagog)

**Velle Vellesen** (født 1839 i Bjerkreim, død 1911) var en norsk skolemann. Han var bror av lærebokforfatteren Jonas Vellesen.

Vellesen startet som omgangsskolelærer, men etter den nye skoleordningen av 1860 kunne han ikke få fast ansettelse uten seminarutdannelse. Både familien og bygdefolket rådde ham sterkt fra å kaste bort penger på seminaret, når han ikke engang hadde utsikt til en klokkerstilling. Han burde heller overta gården etter sin far, men Vellesen ville noe annet. Han ble uteksaminert fra Holt seminar 1860 med oppsiktsvekkende gode karakterer. Året etter fikk han klokkerstilling i Time på Jæren. 

Sommeren 1860 hadde vært svært våt, og torv til å fyre opp i skolehuset var ikke å oppdrive. Skolen kom derfor først i gang våren 1861. Tidligere hadde 50-60 barn blitt undervist samtidig og framgangen var dårlig. Vellesen delte nå elevene i to klasser og lot dem gå annenhver dag. Dette førte til en stor forbedring og foreldre fra andre kretser ville gjerne sende sine barn til Vellesen. Dermed ble det opprettet en friskole på 14 uker i året hvor elever fra alle skolekretser kunne komme så lenge det var plass. Presten Gunnerus ba ham også om å undervise sine barn i prestegården. Dermed møtte han prestedatteren Bernhardine Gunnerus, som han senere ble gift med.

Samme år ba biskop von der Lippe ham å starte en skole for lærerlærlinger. Dette ble til en privat lærerskole der blant andre folkeminnesamleren Torkell Mauland og Arne Garborg fikk sin første utdannelse, og hvor han begynte å skrive.

Våren 1866 ble han tilsatt som lærer i borgerskolen på Hamar. I 1873 fikk han stilling som klokker og lærer i Vestre Moland.

## Kilder
* Jonas Vellesen, *Ættesoge og minne*, Bryne 1968 (stensilert manus utgitt av Time kulturnemnd)
* *Skolehistorisk årbok for Rogaland 1984* har en artikkel om Vellesen.
Marilyn Chambers

**Marilyn Ann Briggs** (født 22. april 1952 i Providence i Rhode Island, død 12. april 2009 i Santa Clarita i California) bedre kjent som **Marilyn Chambers**, var en amerikansk pornoskuespiller og visepresidentkandidat.

## Skuespillerkarriere
Chambers var mest kjent for sin pornodebutfilm *Behind the Green Door* fra 1972 hvor hun spiller hovedrollen som Gloria Saunders. Dette var den første pornofilm som ble utgitt bredt i USA, og den skapte furore da Chambers hadde sex med den svarte pornoskuespilleren Johnny Keyes i filmen, noe som var tabu på den tiden. På samme tid var hun reklamemodell for et større firma, men mistet jobben på grunn av pornofilminnspillingen.

Chambers var kjent for entusiastisk å utføre «deep throat» (type oralsex), analsex, lesbiske scener, og doble og triple samleier. Hun hadde flere brystforstørrelser, og økte bryststørrelsen fra B til D. Hun var også en av de første amerikanske pornoskuespillerne som hadde piercing i kjønnsorganene, og som barberte kjønnshårene.

Chambers prøvde seg også som skuespiller i vanlige filmer, og hadde en rolle i lavbudsjettfilmen *[[Rabid]]* fra 1977. Hun spilte også inn noen indiefilmer. Hun ga også ut disco-singlen *Benihana* i 1976.

## Politikk
I 2004 stilte Chambers som visepresidentkandidat for Personal Choice Party, og fikk 946 stemmer. Hun stilte som Write-in candidate for Charles Jay i The Boston Tea Party i 2008.

## Dødsfall
12. april 2009, ti dager før hun skulle ha fylt 57 år, ble Chambers funnet død av sin datter i sitt hjem i Santa Clarita i California. Politisersjant Mitch Loman fra Santa Clarita's sheriff-kontor hevder at hun døde av naturlige årsaker, og at politiet ikke vil etterforske dødsfallet. En talsmann for Los Angeles County Coroner uttalte at hun vil bli obdusert.

## Filmografi
* *Porndogs: The Adventures of Sadie* (2009) (stemme) – Sadie
* *Solitaire* (2008) 
* *Stash* (2007) – Mrs. Bookenlacher
* *Nantucket Housewives* (2006) 
* *Naked Fairy Tales* (2002) 
* *Little Shop of Erotica* (2001) – Marilyn
* *Edge Play* (2001) 
* *Dark Chambers* (2000)
* *Still Insatiable* (1999) – Sandra Chase
* *Sextrospective* (1999) – Marilyn
* *Desire* (1997) – Marilyn Martin
* *Incredible Edible Fantasies* (1997) 
* *Fantasies Vol. 1* (1995) 
* *Lusty Busty Fantasies* (1995) – Marilyn
* *All My Best* (1994) – Marilyn
* *Bedtime Fantasies* (1994) 
* *New York Nights* (1994) – Barbara Lowery
* *Breakfast in Bed* (1990) – Marilyn Valentine
* *The Marilyn Diaries* (1990) – Marilyn
* *Party Girls* (1989) – Marilyn Saunders
* *Insatiable II* (1984) – Sandra Chase
* *My Therapist* (1984) – Kelly Carson
* *Private Fantasies 4* (1984) 
* *Angel of H.E.A.T.* (1983) – Angel Harmony
* *Up 'n' Coming* (1983) – Cassie Harland
* *Night on the Town* (1982)
* *Insatiable* (1980) – Sandra Chase
* *Beyond De Sade* (1979)
* *Never a Tender Moment* (1979)
* *Rabid* (1977) – Rose
* *Resurrection of Eve* (1973) – Eve Goodman Paradise
* *Behind the Green Door* (1972) – Gloria Saunders
* *Together* (1971) (under navnet Marilyn Briggs)
* *[[Uglen og pusekatten]]* (1970) (under navnet Evelyn Lang) – Barney's Girl

## Referanser


## Eksterne lenker
* 
* 
*
Harestien (Oslo)

**Harestien** (1, 2-10) er en kort vei i Vestre Aker (tidl. Vindern) bydel i Oslo. Veien starter i Lillevannsveien og ender i Svarttrostveien. 

Navnet ble vedtatt i 1927.

## Se også
*Liste over Oslos gater

## Litteratur
* 

## Eksterne lenker
*
Camilla North

**Camilla North** er artistnavnet for **Camilla Norderud** (født 1984 i Fyllingsdalen), som er en norsk arist og låtskriver.

Hun debuterte i 2008 med sitt selvproduserte album *Camilla* utgitt på egen label. Camilla har en omfattende utdannelse innenfor musikk og er den første nordmannen som har fullført en mastergrad i låtskriving. Hennes mastergrad ble avsluttet i oktober 2008 ved Bath Spa University i England.

## Karriere
Våren 2008 deltok Camilla i den nasjonale konkurransen Live & Unsigned i England, hvor hun konkurrerte med 10&nbsp;000 andre deltakere og avsluttet blant de 15 beste.

I 2016 slapp Camilla tre singler: «Unloveable», «Just Breathe», og «Notice Me», og ble listet på flere radio kanaler i Norge. Hun har også deltatt i flere konkurranser, og vant den engelske vokal konkurransen «Battle of the Vox», og låtskriver konkurransen iLod i Norge. Hun har turnert både i Norge, og England.

Camilla har også gjort seg til merke som låtskriver med en nummer 1 på World Billboard list i Korea med sangen Deja Vu som ble spilt inn av gruppen F(x). Hun har i tillegg vært med å skrive Tyskland sin neste vinner låt i The Voice ved siden av å ha flere låter på hold med kjente artister i Amerika. Hun driver sin egen musikkskole; «Camilla North’s Musikkskole».

## Diskografi

### Album

## Referanser


## Eksterne lenker
*
Hugo Bernhard Rahamägi

**Hugo Bernhard Rahamägi** (dr. theol., født 2. juni 1886 i Kurtna i Hageri i Estland, henrettet 1. september 1941 i Kirov i den russiske del av Sovjetunionen) var den annen biskop for Den estiske evangelisk-lutherske kirke, fra 1934 til 1939. 

## Liv og virke
### Prst
Han tok teologisk utdannelse og ble luthersk geistlig. Årene 1919–1920 var han prost på Saaremaa. Deretter begynte han å undervise i teologi ved Universitetet i Tartu.

Hugo Bernhard Rahamägi tok doktorgraden i teologi ved Universitetet i Berlin i 1924. Deretter var han  Estlands undervisningsminister i en kort periode fra 27. mars 1924 til 17. desember 1925, og var professor i teologi ved Universitetet i Tartu.
### Biskop
Han ble biskop i 1934; han ble valgt den 19. juni og ordinert den 16. september. Årene 1938-1939 satt han som medlem av nasjonalforsamlingen. Da han i 1939 skilte seg fra hustruen Edith født Hendrikson (1893–1940), slo det ned som en bombe, og Rahamägi måtte trekke seg fra bispeembedet. At han så giftet seg med Melanie Kukk, sin forgjenger biskop Jakob Kukks enke, bidro til den allmenne interesse. 
### Arrestert, henrettet
Han ble arrestert den 26. april 1941 av de sovjetiske okkupanter etter at Sovjetunionen hadde annektert landet som følge av Molotov–Ribbentrop-pakten (1939), bortført og så henrettet den 1. september 1941. 

Som del av den allmenne sovjetiske politikk i Estland ble i samme periode også 15 lutherske prester deportert til Sibir, to ble drept, og ni ble mobilisert til den sovjetiske hær.

## Utmerkelser
Rahamägi ble utnevnt til æresdoktor ved Uppsala universitet i 1932. Han ble den 23. februar 1938 tildelt Estlands Røde Kors' orden av I. klasse.

## Referanser


## Litteratur
* Veiko Vihuri: *Hugo Bernhard Rahamägi, EELK teine piiskop 1934-1939*, 2007
Otto Ersland

**Otto Ersland** (født 1960) er en norsk forfatter og forlagssjef i Kapabel Forlag. Han er utdannet ved Universitetet i Bergen, Høgskolen i Bergen og Norsk lærerakademi. Ersland har bakgrunn som rektor på Olavskulen Folkehøgskule og avdelingsdirektør innen IT-opplæring.

## Bibliografi
* *Dei fine ferjene* (2005), ISBN 978-82-8163-018-5
* *Frå krigsskip til flaggskip* (2006) ISBN 82-8163-013-2

## Referanser
Gultoppkakadu

**Gultoppkakadu** eller **gultoppkakadue** (*Cacatua galerita*) er en papegøyefugl som lever i Australia og på Ny-Guinea. Den har en gule toppfjær på hodet og er ellers hvit og lysegul (svovelfarget). Den tar opp kammen og bruser seg opp for fiendene.

## Eksterne lenker
*